Najwa Shihab, S.H., LL.M. (bhâbbhâr 16 September 1977) iyâ arèya presenter, jurnalis, aktris, feminis, bân aktivis asal Inḍonèsia. Jèya èkennal polana abintangè lalampaanna ḍibi', iyâ arèya Mata Najwa. Najwa panèka pottrè kaḍuwâ' Quraish Shihab, Menteri Agama Islam è jâman Kabinet Pembangunan VII, bân panakanna dâri politukus Alwi Shihab. Jèya akabèn bi' Ibrahim S. Assegaf è taon 1997, bân andi' settong ana' lakè'.

Karèr 
Molana arintis karèr nèng RCTI, bhâkto taon 2001, Najwa mèle aghâbung bi' Metro TV polana lebbi asto kaangghuy minat èpon mongghu ḍâ' jurnalisme. Dâri dhâddhi reporter neng Metro TV, jèya pas èyangka' dhâddhi anchor dâlem sâjumla program berta prime time akadhi Metro Hari Ini bân Suara Anda, sabelunna andi' program gelar wicara ḍibi' sè enyamaè Mata Najwa è taon 2010.

Bhâkto bulân Agustus 2017, neng episode "Catatan Tanpa Titik", jèya resmi ambu dâri Metro TV. È tangghâl 10 Januari 2018, Najwa Shihab kalabân Mata Najwa tampèl polè nèng Trans7.

Bhâkto taon 2018, Najwa Shihab paddhek Narasi, parosahaan berta bân media omni-channel sè aghâbay bân angola sasanapan macem konten.

Pendidikan 
Najwa iyâ arèya alumni Fakultas Hukum Universitas Inḍonèsia angkadhân taon 1996. Sâmasa SMA, jèya è pele noro' program American Frield Service, se neng Inḍonèsia èlaksanaaghi bi' Yayasan Bina Antarbudaya, sâlama sèttong taon neng Amerika Serikat.

Aktivisme

Duta Baca Indonesia bân Duta Pustaka Bergerak 
Najwa Shihab etojjuk dhâddhi Duta Bâca Inḍonèsia (2016-2020) bi' Perpustakaan Nasional Republik Inḍonèsia, kalabân tugas otama anyebarraghi mènat bâca ka pânjhuru naghârâ. Salaèn Duta Bâca Inḍonèsia, Najwa kèya dhâddhi Duta Pustaka Bergerak. Jaringan literasi sè ngadedikasiaghi kaghâbây majhâghâ perputakaan bergerak, dâri sèttong wèlaya ka wèlaya laènna, kalabán sarana prasarana saderhana. Dâlem program kasèbbut, bâdâ pèhak-pèhak sè anyebarraghi buku ngangghuy dokar, pedati, parao, vespa, bân salaenna.

Tugas Najwa iyâ arèya maddek padulinna rèng Inḍonèsia mongghu dâ' buku tor blessat maca, anyebaraghi bahan bâcaan ka man-dimman nagere, dâlem opajâ aningkataghi minat bâca reng Inḍonèsia.

Buku Sengae' 

 Mantra Layar Kaca, Fenty Effendy, 2015
 Catatan Najwa, Najwa Shihab, 2016
 Bergury News Anchor pada Najwa Shihab, senganggit Republika

Prestasi bân Pângakowan 
Bhâkto taon 2005, jèya maolle penghargaan dâri PWI Pusat bân PWI Jaya ghâbây lalaporanna dâri Aceh, bhâkto bâdâ tsunami e ḍèssa, Dèsember 2004. Lèpotan bân laporanna enilai madeteng masyarakat makle empati bân pârḍuli kalabân bâdâna tragedi kâmanossaan jârèya.

Taon 2006, jèya epele dhâddhi Jurnalis Terbaik Metro TV, bân masok nominasi Pembaca Berita Terbauk Panasoni Awards.

Bhâkto taon se pade, bâreng sabennyaen wartawan dâri mandimman nâgere, Najwa epele dhâddhi peserta Senior Journalist Seminar e sâjumla kotta neng AS, bân dhâddhi seacaca bhâkto Konvensi Asian American Journalist Association.

Taon 2007, pangakoan profesionalisme Najwa ta' ghun ḍâteng ḍâri ḍâlem negeri, namong dâri mancanagere kéya. Buktena, bennè ghun masok nominasi Pembaca Berita Terbaik Panasonic Award pole, jèya masok nominasi (5 sowel) ajang sè lebbi gengsian pole e tingkat Asia, yaknè Asian Television Awards kalabân kategori Best Current Affairs/Talkshow Presenter. Pângomoman pâmenang elangsongaghi e bulân November 2013 neng Singapura. Mon e bhâkto Panasonic Awards pâmenang epele kalaban bânnya'na sms, maka panantowan pâmenang e Asian TV Awards epele bi' panel juri se anggotana dâri TV broadcaster senior ḍâri cem-macemmma nâgere e Asia.

Sala settong acara se ekèbhe Najwa Shihab bân pagghun ekengae reng-oreng, arèya debbhât kandidat Gubernur DKI Jakarta. Ḍebat se macampo pasangan Fauzi Bowo-Priyanto bân Adang Daradjatun Dani Anwar rowa eselenggaraaghi bi' KPUD DKI Jakarta, esiaraghi langsong bi' Metro TV bân Jak TV.

Sombher